રણાસણ : સાબરકાંઠા જિલ્લાના તલોદ તાલુકાના ગુંદીયા અને નવા ગ્રામ પંચાયતની ચુંટણી સોમવારે શાંતિપૂર્ણ માહોલમાં પૂર્ણ થઈ હતી.ગુંદીયા ગ્રામ પંચાયતમાં ૮ વોર્ડ પૈકી ૨ વોર્ડ અને સરપંચ માટેની ચૂંટણીમાં ૫૧૫ મતદારોમાંથી ૪૭૦ મતદારોએ મતદાન કરતા ૯૧ ટકા જેટલુ વિક્રમજનક મતદાન થયુ હતું. જયારે નવા ગ્રામ પંચાયતમાં ૧૩૮૨ મતદારો પૈકી ૧૨૭૦ મતદારોએ મતદાન કરતા ૯૩ ટકા મતદાન થયુ હતું. નવા ગામમાં ૨ વોર્ડ અને સરપંચ પદ માટે ઉમેદવારોએ ચૂંટણી જંગમાં ઝંપલાવ્યુ હતું.